
Trifoszfánligandumok koordinációs képességének vizsgálata komplexképzési reakciókban

Kulcsszavak: fémorganikus kémia; NMR spektroszkópia; foszfánligandum; számításos kémia; komplex vegyületek
      A tercier foszfánligandumok (PR3) jelentős szerepet játszanak az átmenetifém katalizált keresztkapcsolási reakciókban. Bár a foszfánok általában közvetlenül nem vesznek részt a reakciókban, de jelentősen befolyásolják a katalizátor központi fématomjának tulajdonságait. Koordinatív kötés kialakításának szempontjából σ-donorként és π-akceptorként viselkednek, így egy stabilabb kötést tudnak kialakítani a fémmel.
      TDK munkám során három foszforatomot tartalmazó >P-CH2-P(NEt2)-CH2-P< típusú trifoszfánligandum komplexképzési reakcióit tanulmányoztam. Először megvizsgáltamtam a különböző foszforatomok koordinációs képességeit, majd karbonil vegyületekkel, Cr(CO)6, Mo(CO)6, W(CO)6 és Fe(CO)5 reagáltattam a ligandumot. Arra kerestem a választ, hogy a lehetséges komplexek közül, melyek keletkezhetnek. A termékeket különböző spektroszkópiai módszerek, illetve egykristály röntgendiffrakciós mérések segítségével karakterizáltam.



